Ҡотошов Әхмәт Шаһиәхмәт улы

Ҡотошов Әхмәт Шаһиәхмәт улы (2 октябрь 1900 йыл — 26 июнь 1973 йыл) — журналист, тәржемәсе, лексикограф, юғары мәктәп уҡытыусыһы. 1958 йылдан СССР Журналистар союзы ағзаһы. Башҡорт алфавитын латин графикаһынан кириллицаға күсереү буйынса терминология комиссияһы ағзаһы. «Почёт Билдәһе» ордены кавалеры (1949).

 Биографияһы 
Әхмәт Шаһиәхмәт улы Ҡотошов 1900 йылдың 2 октябрендә  Стәрлетамаҡ өйәҙеХәҙер Башҡортостан Республикаһының Ишембай районы Ҡарайған ауылында тыуған. 

ВКП(б)-ның Башҡортостан өлкә комитеты йүнәлтмәһе буйынса Мәскәүҙә Бөтә Союз коммунистик журналистика институтында уҡый, аҙаҡ «Башҡортостан» гәзитендә эшләй, баш мөхәррир урынбаҫары дәрәжәһенә тиклем етә. Һуңғараҡ күп йылдар дауамында Башҡортостан китап нәшриәтенең баш мөхәррире. Башҡортостан өлкә партия мәктәбендә һәм Башҡорт дәүләт университетында тәржемә оҫталығын уҡыта.

«Коммунистар партияһы манифесы»н, Ги де Мопассан, Александр Дюма, А. П. Чехов, Л. Н. Толстой әҫәрҙәрен башҡорт теленә тәржемә итә. 1948 йылда Мәскәүҙә нәшер ителгән, 40000 тирәһе һүҙҙән торған «Русса-башҡортса һүҙлек»те әҙерләүҙә ҡатнаша.

СССР Журналистар союзы (1958) һәм КПСС ағзаһы.

 Маҡтаулы исемдәре һәм башҡа бүләктәре 
 «Почёт Билдәһе» ордены (1949);
 БАССР Юғары Советы Президиумының Почёт грамотаһы (ике тапҡыр);
 «1941-1945 йылдарҙа Бөйөк Ватан һуғышында маҡтаулы хеҙмәте өсөн» миҙалы.

 Хәтер 
 Тыуған ауылы Ҡарайған урамы Ә. Ҡотошов исемен йөрөтә.

 Иҫкәрмәләр 

 Әҙәбиәт 
 Кутушев Р. Н. Журналист, подаривший читателям Мопассана и Чехова. 2 октября исполняется 110 лет со дня рождения Ахмета Кутушева // Республика Башкортостан 02.10.10.
 Кутушев, Р. Он стоял у истоков башкирской журналистики: 110 лет со дня рождения А. Ш. Кутушева / Р. Кутушев //Восход. — 2010. — 30 сентября. — С.3.
 Рамаҙан Ҡотошов, РФ һәм Башҡортостан Республикаһы журналистар союзы ағзаһы. Башҡорт мәҙәниәтенең аҡһаҡалы // гәзит Торатау, 02.10.2010 URL (башҡорт телендә)

 Һылтанмалар 

 Башҡорт телен өйрәнеүселәр (башҡорт телендә)

Категория:Башҡортостан журналистары
Категория:Башҡорт теле белгестәре
Категория:«Почёт Билдәһе» ордены кавалерҙары
Категория:Рәсәй тәржемәселәре
Категория:Алфавит буйынса шәхестәр
Категория:2 октябрҙә тыуғандар
Категория:1900 йылда тыуғандар
Категория:Ишембай районында тыуғандар
Категория:Өфө губернаһында тыуғандар
Категория:1971 йылда вафат булғандар
Категория:Өфөлә вафат булғандар
Категория:КПСС ағзалары
Категория:СССР Журналистар союзы ағзалары